***Կար դա՛ և կարմիրով ընդգծի՛ր գրությամբ ու արտասանությամբ տարբեր բառերը: /2 միավ. /***

**Քարանձավում**

**Արջն աշնանից սկսած քուն է մտնում քարանձավի խորքում: Հայր արջը իր տակ մի քիչ խոտ է փռում և չորացրած տերևներ, իսկ մայր արջը փառավոր անկողին է պատրաստում՝ հատկապես փափուկ խոտերից և մամուռից: Կարծում եք իր հարմարավետության համա՞ր: Ո՛չ, ձագեր պիտի բերի, փափուկ անկողինը նրանց համար է պատրաստում:**

**Եվ փետրվարին, երբ դրսում բուքն է ոռնում, մայր արջն անձավի տաք խորքում աշխարհ է բերում իր զավակներին՝ երկու, երեք, երբեմն՝ նույնիսկ չորս քոթոթ: Դրանք մերկ, կույր և փոքրիկ արարծներ են, ամեն մեկը մի բռնուցքի չափ: Վայելում են մայրական կաթը, քնում են իրենց մոր ջերմ գրկում և դանդաղ մեծանում:**

**Իսկ մա՞յրը: Նա քնում է մինչև գարուն և քնած (կամ կիսաքուն) էլ կերակրում, մեծացնում է իր քոթոթներին: Նրանց կերակրում է, իսկ ինքը ոչինչ չի ուտում: Իսկ ինչո՞վ է սնվում: Աշնանը հավաքած ճարպով: Դա վիտամիններով հարուստ և շատ սննդարար ճարպ է: Չէ՞ որ արջն այդ ճարպը կուտակել է աշնանը կերած պտուղներից՝ կաղին, հաճար, տանձ, խնձոր, զկեռ, սիզն, մասուր, հաղարջ: Այս պտուղների մեջ շատ արժեքավոր սննդանյութեր կան: Ճարպը շնչառության միջոցով դառնում է և՛ սնունդ, և՛ ջուր, և՛ կաթ: Այնպես որ արջերը գարնանն իրենց անձավներից դուրս են գալիս խիստ նիհարած, առանց ճարպի:**

1. **Տեքստում հանդիպած հարցական նախադասությունններն ընդգծի՛ր: /1 միավ ./**

**Կարծում եք իր հարմարավետության համա՞ր:**

**Իսկ մա՞յրը:**

**Իսկ ինչո՞վ է սնվում:**

**Չէ՞ որ արջն այդ ճարպը կուտակել է աշնանը կերած պտուղներից՝ կաղին, հաճար, տանձ, խնձոր, զկեռ, սիզն, մասուր, հաղարջ:**

1. **Բնագրի համաձայն, ինչպիսի՞ անկողին է պատրաստում իր համար / 2 միավ ./**

**Հայր արջը -** *Հայր արջը իր տակ մի քիչ խոտ է փռում և չորացրած տերևներ։*

**Մայր արջը -** *Մայր արջը փառավոր անկողին է պատրաստում՝ հատկապես փափուկ խոտերից և մամուռից:*

1. **Ինչպիսի՞ն են արջի նորածին ձագերը: Դուրս գրի՛ր նրանց նկարագրող հատվածը: /1 միավ. /**

*Նորածին արջերը**մերկ, կույր և փոքրիկ արարծներ են։*

1. **Ինչո՞վ է սնվում մայր արջը: Ընդգծի՛ր ճիշտ պատասխանը: /1 միավոր /**

* **պտուղներով**
* **ջրով**
* **ճարպով**

1. **Մայր արջն ինչպե՞ս է կուտակում ճարպը: /2 միավ. /**

* **Աշնանը կերած պտուղներից**
* **Աշանը կերած ճարպերից**
* **Ճարպը կուտակվում է ինքն իրեն**

1. **Հատկանիշ ցույց տվող բառերը ընդգծի՛ր կարմիրով, իսկ գործողություն ցույց տվող բառերը՝ կանաչով: / 1 միավ. /**
2. **Գրի՛ր տրված բառերի հոմանիշները: /1միավոր /**

* **Ճարպ -** *յուղ*
* **Սնվել-** *կերակրվել*
* **Անկողին -** *մահիճ*
* **Մերկ -** *տկլոր*

1. **Տեքստից բառակապակցություններ դուրս գրի՛ր: /1 միավոր/**

**քարանձավի խորքում**

**հայր արջ**

**մայր արջ**

1. **Գտի՛ր տրված նախադասության ենթական ու ստորոգյալը: Ենթական ներկի՛ր կանաչով, իսկ ստորոգյալը՝ կարմիրով: /2 միավոր/**

**Արջն աշնանից սկսած քուն է մտնում քարանձավի խորքում:**